**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** | Landsbyforum, Sønderborg. v formand Agnes Nielsen | | | |
| Adresse |  | | | |
| Telefon | 40989289 | E-mail | nielsen@moisen.net | |
| Hjemmeside | https://www.sonderborgkom.dk/landsbyforum/ | Evt. Facebook, blog, Youtube kanal, Flickr etc. | |  |

|  |  |  |  |  |
| --- | --- | --- | --- | --- |
| **Navn på *samarbejdspartner*** | Nafsi Africa | | | |
| Adresse | Shalom House, Off Ngong Road, Saint Daniel Comboni Road, Nairobi | | | |
| Telefon |  | E-mail | [info@nafsiafrica.com](mailto:nafsiafrica@yahoo.com) | |
| Hjemmeside | https://www.nafsiafrica.com/ | Evt. Facebook, blog, Youtube kanal, Flickr etc. | |  |

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| *1.1. I september 2019 vil en gruppe unge artister fra Nafsi Africa turnere i Danmark med en akrobatisk-musisk forestilling ”Vejrudsigten” om klimaforandringer i Kenya (Verdensmål 13). Gruppen vil være to uger i Sønderborg Kommune, hvor fem lokale landsbylaug forbereder besøg i deres respektive landsbyer med involvering af lokale foreninger, skoler, politikere og privatpersoner.*  *Vi ønsker at lave en dokumentarvideo om besøget og om det store potentiale, vi oplever i ’det direkte kulturmøde’. Vores erfaring er, at mødet skaber emotionelle kontakter, der åbner deltagerne for at forstå og identificere sig med andre menneskers levevilkår – og for eksempel sætte sig ind i konsekvenser af klimaforandringer for fattige mennesker i Kenya. Deltagerne i årets trup er mellem 9 og 22 år, og besøget henvender sig primært til jævnaldrende unge målgrupper.*  *Filmen vil styrke de deltagende skolers og landsbyers engagement og stolthed over at have bidraget og været en del af en aktivitet med et væsentligt globalt indhold. Desuden vil den gøre andre landsbyskoler og landsbyfællesskaber opmærksomme på de potentialer, der er i at gå sammen om et globalt orienteret besøg med Verdensmål og kulturmøde som omdrejningspunkt.*  *1.2. For mange børn og unge er en massiv klimaindsats et af tidens vigtigste emner. Spor Media samarbejder med Nafsi Africa om besøget, og de unge i Kenya er netop nu ved at indsamle viden om klimaforandringer og klimatilpasning samt forberede en forestilling om klimaforandringernes betydning i Kenya.*  *1.3. Det er første gang, Spor Media samarbejder med landsbylaugene i Sønderborg, og vi oplever et enestående engagement og et stort potentiale i efterårets aktiviteter. Sammen med landsbylaugene vil vi udvælge en eller to af de landsbyer, der skal have besøg, og koncentrere optagelserne der. Videoen vil følge de unge gæster og deres værter – primært de jævnaldrende værter fra landsbyernes skoler, sports- og spejderforeninger o.l. samt fra private værtsfamilier.*  *Vi ønsker at kombinere de unges egne videooptagelser på smartphones med professionelle filmoptagelser samt professionel klipning. Den færdige video forventes at vare cirka 15 minutter.*  *1.5. Besøget er et led i Spor Medias projekt Global Kids (*[*www.globalkids.dk*](http://www.globalkids.dk)*), der siden 2004 har inviteret unge kulturgrupper fra lande i det globale Syd på turne i Danmark med henblik på at øge deltagernes interkulturelle kompetencer. Siden 2016 har besøgene desuden haft stærkt fokus på FNs Verdensmål.*  *Med midler fra CISU har Spor Media og Nafsi Africa fra 1. marts 2019 begyndt et projektsamarbejde ”Manzi Rada – Girls be ready”. Projektet har fokus på at gøre Nafsi i stand til bedre til at inddrage verdensmål i deres arbejde med børn og unge i Nairobis slumområder. Det handler specifikt om inddragelse af flere piger/kvinder i organisationen. Samtidig vil alle de unge deltagere og deres trænere (både drenge og piger, kvinder og mænd) arbejde med øget bevidsthed om verdensmålene og eksperimentere med kunstnerisk formidling af temaer relateret til verdensmålene.*  *1.6. I 2016 var Nafsi på turne i Danmark med en forestilling om affaldsproblemer (’Takataka’), og vi fik i den forbindelse CISU støtte til at klippe fem små fil af elevernes optagelser fra besøget (*[*https://www.globalkids.dk/?page\_id=1574*](https://www.globalkids.dk/?page_id=1574)*).*  *1.7. Erfaringerne fra dengang var, at det var vanskeligt at få eleverne til at koncentrere sig om optagelserne, og derfor ønsker vi nu at skabe et mere professionelt produkt ved at inddrage en professionel fotograf/instruktør.* |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| *2.1. - en cirka 15 minutter lang professionel dokumentarvideo er optaget og klippet*  *- filmen er delt på sociale medier og distribueret til netværk og medier beskrevet under punkt 7*  *2.2. - evaluering af dokumentarvideoens kvalitet og potentiale*  *- registrering af distribution* |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| *3.1: - Vi ønsker at eksperimentere med et filmisk udtryk, der blander de unge egne lommefilm med professionel instruktion, kameraarbejde og redigering*  *- Samtidig ønsker vi at vurdere, hvordan en kort dokumentarvideo kan bruges til at inddrage partnere i fremtidige Global Kids besøg.*  *3.2: - Professionel evaluering af dokumentarfilmens niveau og egnethed*  *- Erfaringerne vil blive brugt i planlægning af fremtidige Global Kids besøg.*  *- Spor Medias sekretariat er ansvarlig for evaluering, opsamling og vidensdeling* |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| *4.1. Aktiviteten retter sig mod*  *4.1.1. Andre landsbyer og landsbyfællesskaber i Danmark*  *Landdistrikternes Fællesråd organiserer både landkommuner, landsbyer, landdistriktsråd samt lokale aktionsgrupper. Landdistrikternes Fællesråd beslutter i disse dage, hvad kriterierne skal være for at blive valgt til næste ”Årets Landsby”, men der er stor sandsynlighed for, at klimaforandringer bliver et tema, og at der således vil være et oplagt interessesammenfald. Bestyrelsesmedlem Anders K Brandt fra Sønderborg ønsker at promovere dokumentarvideoen i Landdistrikternes Fællesråd. ”Verdensmål på landsbyscenen” vil være et eksempel på, hvordan landsbysamfundene kan organisere aktiviteter på tværs af generationer om vigtige globale spørgsmål.*  *4.1.2. Landsbylaug i Sønderborg Kommune*  *I Sønderborg Kommune har man med lokale landsbylaug skabt en struktur, ”Sønderborg-modellen”, der understøtter medborgerskab og styrker fællesskabet mellem landsbyer, forvaltning og politikere.**I dag er der 36 landsbylaug i Sønderborg Kommune (samlet i Landsbyforum). Kun fem af dem er involveret i efterårets besøg, og med dokumentarvideoen ønsker vi at gøre nogle af de andre landsbylaug interesserede i fremtidige besøg.*  *4.1.3. Landsbyskoler = friskoler*  *Skolerne i de berørte lokalsamfund er friskoler, og som så mange andre steder er den lokale skole uhyre vigtig for de små samfund. Vi ønsker med dokumentarvideoen at gøre andre friskoler (lærere/ledere) – gerne i andre dele af landet - opmærksomme på det potentiale, der er i landsbyskolens betydning for lokalsamfundets globale engagement.*  *4.1.4. Borgere – primært børn og unge - i de involverede landsbyer*  *Omkring 500 børn og unge i skoler, fritidsaktiviteter og værtsfamilier vil blive involveret i besøget og møde de unge fra Nafsi i workshops, ved forestillinger og i forbindelse med fritidsaktiviteter. De vil dele videoen på sociale medier og i det hele taget bruge den til at fortælle om deres oplevelser,*  *4.2. Dokumentarvideoen har børn og unge som omdrejningspunkt, og appellerer i høj grad til jævnaldrende målgrupper og til ældre målgrupper, der er interesserede i at inddrage børn og unge i aktiviteter.*  *Fælles for de nævnte målgrupper er interesse for*  *- aktiviteter der samler borgerne i landsbysamfundene*  *- aktiviteter der forholder sig til en bæredygtig udvikling – ikke mindst behovet for klimaindsatser*  *- aktiviteter der øger viden om og engagement i globale problemstillinger*  *4.3. Hvad skal målgruppen have lært af aktiviteten?*  *- forståelse for konsekvenser af klimaforandringer i Kenya samt indblik i strategier for klimatilpasning*  *- indblik i aktiviteter, der fremmer klimaindsatserne – også i Danmark* |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *5.1. Nafsi Africa er primært ansvarlig for budskaber om klimaforandring og klimatilpasning i Kenya og bliver i denne proces støttet af Spor Media. Som en del af forberedelserne har Spor Media sammen med Nafsi organiseret et program for de unge kenyanere med bl.a. besøg i klimaberørte landområder m.h.p. at klæde dem på til mødet med danske børn og unge. Vi har således etableret et samarbejde mellem Nafsi og bonden Kisilu, der er medinstruktør på dokumentarfilmen ”Thank you for the rain”, og som arbejder med klimaoplysning og –tilpasning i hans lokalområde nær Mutomo. Mange af Nafsis børn, unge og voksne har allerede været på studietur hos Kisilu.*  *5.2. Som led i projekt Global Kids udarbejder Spor Media forslag til undervisningsforløb og henviser til materialer, der fortæller om de strukturelle årsager til fattigdom og ulighed. Selvom dokumentationsvideoen ikke i sig selv kommer med baggrundsforklaringer, har målgrupperne altså mulighed for at finde information om kolonisering, ulige handelsrelationer og ikke mindst om klimaforandringernes effekt i Østafrika. Spor Media er netop nu ved at opdatere undervisningssitet ”Fjerne Naboer” med information om klimaforandringer i Kenya. (*[*http://www.fjernenaboer.dk/index.php?PID=450*](http://www.fjernenaboer.dk/index.php?PID=450)*)*    *5.3. Dokumentarvideoen vil vise dele af gruppens forestilling om klimaforandringer i Kenya samt de snakke og diskussioner om klimaforandringer, som de danske og kenyanske børn og unge har med hinanden.*  *5.4. Nafsi har stort fokus på klimatilpasning, og vi foreslår skolerne, at de som fælles aktivitet med de kenyanske gæster for eksempel kan plante et træ ved den lokale skole. Desuden opfordres de deltagende skoler til at forberede workshops for gæsterne om skoleres/elevernes/lokalsamfundets egne klimaindsatser. Både diskussioner og fælles klimaaktiviteter vil være oplagte at skildre i dokumentarvideoen.* |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| *6.1. Tidsplan: Vi vil gerne skildre aktiviteten over et forløb – før, under og efter.*  *Uge 36: Verdenstimen. Skolen og lokalsamfundet forbereder besøg af Nafsi. Inddrage enkelte unge i produktionen med brug af lommefilm.*  *Uge 39-40: Nafsi Africa på besøg i landsbylaugene*  *Uge 43: Refleksion. Hvordan har børn og unge oplevet besøget?*  *Uge 45 – 48: Redigering*  *Uge 49 – 04.20: Distribution*  *6.2. Organisering af besøg i landsbyerne sker med landsbylaugenes engagement og frivillige arbejdskraft. Landsbylaugene vil desuden indgå i den efterfølgende distribution.*  *Desuden arbejder Spor Medias medlemmer i Sønderborg på projektet uden betaling.*  *Størstedelen af optagelser og redigeringsarbejde vil ske med frivilligt arbejde.*  *6.3 I hvilket omfang vil det være nødvendigt at aflønne?*  *Da både fotograf/instruktør og klipper arbejder professionelt inden for deres fag, vil det være nødvendigt med delvis betaling for deres arbejde. (Se budget).*  *6.4 Beskriv aftaler med Syd-partner og evt. andre organisationer i Danmark om aktiviteten.*  *- Nafsi Africa er p.t. i gang med at forberede workshops og forestilling*  *- Landsbylaugene i Lokalforum Sønderborg er p.t. i gang med at lave program for gruppen* |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| *7.1. Dokumentarvideoen deles i Spor Media via hjemmesider og Facebooksider (Både Spor Media og projekt Global Kids har begge dele)*  *7.2. Eksternt deles dokumentarvideoen via*  *- landsbylaugene i Sønderborg*  *- deltagende skoler*  *- Sønderborg Kommune*  *- Landdistrikternes Fællesråd (bestyrelsesmedlem Anders K Brandt fra Sønderborg arbejder for, at filmen blive omtalt og distribueret via organisationens Nyhedsbrev).*  *7.3. Er der elementer af aktiviteten, som kan interessere medierne, og hvordan skal disse kommunikeres?*  *- Vi forventer at Magasinet Friskolen vil være interesseret i filmen som et eksempel på friskolernes rolle for de små lokalsamfunds globale udsyn. Planen er at tage personlig kontakt til bladet i f.m. besøget efter sommerferien.*  *- Vi har gode erfaringer fra samarbejde med lokale medier i Sønderborg og forventer, at de vil være interesserede i at bringe hele eller uddrag fra videoen. Sønderborg Kommune vil være behjælpelig med kontakt til medierne* |